
Les  tempestes  d'octubre  varen  ocasionar 
danys  superiors  als  100  milions  de  pessetes. 

Els  danys  causats  pels  aiguats 
d'octubre  han  estat  valorats  en  més 
de  100  milions  de  pessetes.  Els  tem¬ 
porals  s'han  endut  també  les  platges 
regenerades  d'entre  el  Masnou  i 
Montgat.  Els  serveis  tècnics  munici¬ 
pals  estudien  la  construcció  d'un 
espigó  per  evitar  la  desaparició  de  la 
sorra. 

(Pàg. 4  i  5) 

EL  FANG  VA  OMPLIR  MOLTS  CARRERS  DEL  MASNOU 


mími 


ELS  ALCALDES  D’ALELLA,  EL  MASNOU  I  PREMIA  DE  MAR  PRESIDEIXEN  LA  TAULA 

EL  MASNOU 

ALCALDIi^ 


E!  Masnou,  com  gairebé  totes  les  viles  del  Maresme,  ha  anat  passant,  en  el  decurs  dels  anys.  a  viure  cada  cop  més 
d'esquena  al  mar.  El  traçat  de  la  carretera  N-H.  juntament  amb  la  via  de!  tren.  ens  ha  anat  conduint  a  viure  mirant  cap 
a  l'interior,  oblidant  de  mica  en  mica  que  la  nostra  vila  era  una  vila  marinera  lligada  a  les  activitats  pròpies  de!  seu 
entorn  marítim. 

L 

Darrerament,  però.  aquesta  funció  negativa  de  la  N-ll  s'ha  vist  agreujada  pels  nombrosos  accidents  que.  en  espe¬ 
cial  els  caps  de  setmana,  estan  produint  un  elevat  cost  en  vides  humanes  de  convilatans,  molt  joves  la  majoria  d'ells. 

Hem  aconseguit  enguany  una  vella  aspiració,  com  era  la  regeneració  de  les  nostres  platges.  Sabem.  peró.  que 
tenim  encara  pendent  una  altre  reivindicació  que  ve  de  lluny:  el  soterrament  de  la  via  fèrrea  i.  molt  especialment,  el 
trasllat  de  l'actual  traçat  de  la  N-ll  cap  a  l'interior,  per  aixi  poder  gaudir  d'un  ampli  passeig  marítim  que  obriria  un  munt 
de  noves  possibilitats  per  al  nostre  municipi. 

L'Ajuntament  continuarà  treballant  envers  el  desplaçament  de  la  N-ll:  aquesta  és  una  aspiració  a  la  qual  no  podem 
renunciar  si  volem  fer  de!  Masnou  una  vila  en  futur  i  oberta  al  mar.  Al  mateix  temps.  però.  és  important  prendre  cons¬ 
ciència  que  l'actual  traçat  i  el  volum  de  tràfic  de  la  carretera,  depassen  de  molt  la  circulació  que  pot  absorbir. 

Les  condicions  de  la  N-H  exigeixen,  doncs,  una  conducció  prudent  i  atenta  si  no  volem  ésser  víctimes  d'una  carre¬ 
tera  que.  abans  de  desaparèixer,  podria  trencar  les  nostres  famílies. 

Aprofitant  la  publicació  d'aquest  butlletí  prop  de  les  diades  nadalenques  vull  desitjar  a  tots  els  convilatants.  en 
nom  meu  i  de  tot  el  consistori,  que  aquestes  dates  siguin  plenes  de  joia.  pau  i  alegria.  Es  el  nostre  desig  que  cada  una 
de  les  llars  masnovines  gaudeixin  d'un  profitós  i  venturós  any  1988. 

L'ALCALDE 


Les  dimisions  dels  regidors  Vicenç  Pedret,  de  CiU,  i 
de  Jaume  Serra,  d'IpC,  han  comportat  ésser  rellevats 
pels  següents  candidats  de  les  llistes  electorals.  La 
dimissió  d'ambdós  regidors  va  ser  acceptada  en  el  ple 
celebrat  el  dia  17  de  novembre  on  se'ls  va  agrair  els 
serveis  prestats  al  municipi.  Aquests  canvis  han 


comportat  també  modificar  la  comissió  de  govern.  El 
regidor  Pere  Rossell  passa  a  ocupar  la  Tinència  d'Alcal¬ 
dia  d'Urbanisme  i  obres  que  havia  quedat  vacant  amb  la 
marxa  de  Vicenç  Pedret.  La  nova  comissió  de  govern 
queda  integrada,  doncs,  per  Núria  Toran,  Marià  Aran, 
Josep  Puig,  Anna  M.^  Mora  i  Pere  Rossell. 


SE'N  VAN 


VICENC  PEDRET  I  CUSCÓ 

* 

Pel  fet  d'haver  aprovat  unes  oposicions 
per  accedir  a  funcionari  de  la  Comissió  de 
la  Comunitat  Europea,  l'actual  regidor 
d'Urbanisme  i  obres  ens  deixa,  està  casat, 
té  dues  filles,  és  economista  i  membre  del 
Comitè  Executiu  de  CDC. 


JAUME  SERRA  I  RIERA 

Els  motius  de  salut  han  fet  que  el  regidor 
d'Iniciativa  per  Catalunya  hagi  de  retirar- 
se  de  la  vida  política  activa  i  busqui  el 
repòs.  El  ple  li  va  agrair  la  tasca  que  ha 
realitzat  en  ei  consistori  des  de  l'any 
1979. 


S'INCORPOREN 


MANUEL  MARTÍNEZ  I  BERNABEU 

42  anys,  casat,  pare  de  dos  fills.  Membre 
del  Comitè  Executiu  de  C.D.C.  Tècnic 
d'obres,  vinculat  a  activitats  esportives. 


MÀXIM  FÀBREGAS  I  ANANOS 

34  anys,  llicenciat  en  Ciències  Exactes, 
Professor  Agregat  d'Institut. 


CULTURA 


El  Masnou  ha  recuperat  el  Concurs 
de  Cartells  de  la  Festa  Major 

CARTELL  GUANYADOR 


La  convocatòria  que  ha  fet  el  Departament 
de  Cultura  de  l'Ajuntament  per  al  disseny  del 
cartell  de  la  Festa  Major  de  Sant  Pere  ha  estat 
un  èxit  de  participació  ja  que  s'han  rebut  73 
originals. 

El  jurat  l'ha  format  Jordi  Alumà,  pintor,  Ra¬ 
mon  Ruiz,  expert  en  Arts  Gràfiques  i  l'arquitecte 
Rafael  Lladó. 

La  mostra  dels  treballs  presentats  ha  estat 
exposada  fins  al  dia  1 3  de  desembre  a  la  sala 
d'art  municipal. 

La  convocatòria  d'aquest  any  ha  tingut  com 
a  novetat  que  el  premi  per  a  l'original  escollit  és 
de  50.000  pessetes. 

La  regidora  de  cultura  està  molt  satisfeta  de 
la  resposta  que  ha  tingut  la  convocatòria  i  del 
nivell  dels  originals.  El  Masnou  ha  recuperat 
aquest  any  el  concurs  de  cartells  per  a  la  Festa 
Major  de  Sant  Pere. 


4.500  persones  han 
visitat  l'exposició 
de  trens 


Oficina 
Municipal 
d'Informació 
al  Consumidor 

El  Masnou 


Una  exposició  de  trens  en  miniatura  a  la  sala  d'Art 
Municipal  ha  commemorat  el  139  aniversari  de  la  línea 
de  ferrocarril  de  Barcelona  a  Mataró,  la  primera  que 
funcionà  a  l'estat  espanyol. 

Aquesta  mostra  de  modelisme  ferroviari  és  propie¬ 
tat  de  l'Associació  d'Amics  del  Ferrocarril  i  ha  assolit 
un  gran  èxit,  essent  visitada  per  4536  persones.La 
mostra  ha  tingut  una  gran  acceptació  sobretot  per  a 
infants  i  joves,  que  quedaven  meravellats  amb  les 
miniatures. 

Com  a  nota  curiosa  cal  destacar  el  bitllet  comme¬ 
moratiu  que  es  donava  a  cada  visitant  de  l'exposició  i 
que  s'exhauriren  els  3000  exemplars  de  l'expedició. 

S'ha  configurat 
la  Comissió  de  Festes 

El  dia  2  d'octubre  del  1 987  es  va  convocar  les  enti¬ 
tats  i  grups  polítics  de  la  vila  per  formar  una  Comissió  de 
Festes.  Després  d'una  primera  reunió  oberta,  la  comissió 
va  quedar  formada  definitivament  pels  següents  grups: 

CDC  -  JNC  -  ERC  -  Estat  Català  -  AA.VV.  Ramon  y  Ca- 
jal  “  AA.VV.  Ocata  -  Comunitat  de  Propietaris  Bell 
Resguard  -  Agrupació  Sardanista  el  Masnou  -  Associa¬ 
ció  Gent  del  Masnou  -  Banda  de  Majorettes  del  Mas- 
nou-Ocata  -  El  Masnou  Atletisme  Club  -  El  Masnou 
Basquetbol  -  C.  Tennis  Trèvol  -  C.  Handbol  el  Masnou 
-Associació  Cultural  Heura  -  Penya  Cultural  Recreativa 
-  Club  Nàutic  Masnou  -  Federació  Iniciativa  Catalunya. 

La  presideix  la  Tinent  d'Alcalde  de  Cultura  Sra. 
Anna  M.^  Mora  i  Porta. 

La  comissió  desitja  que  passeu  unes  bones  festes 
i  que  participeu  en  els  actes  que  s'han  programat 


Noves  normes  per  a  la  venda 
de  tabac  i  alcohol  a  menors 

Publicat  en  el  Diari  Oficial  de  la  Generalitat  el  Decret 
247/87,  segons  el  qual  es  regula  la  senyalització  de  les  prohibi¬ 
cions  de  venda  i  subministrament  de  tabac  i  begudes  alcohòli¬ 
ques  als  menors  de  1 6  anys,  es  fa  públic  per  a  coneixement 
dels  establiments  afectats  i  al  públic  en  general,  el  següent: 

Pel  que  fa  als  estancs,  hauran  de  tenir  fixat  en  lloc  visible, 
un  cartell  de  30  cm.  d'alçària  per  21  d'amplada  com  a  mínim,  i 
amb  lletres  majúscules,  una  alçària  mínima  0,7,  caixa  alta,  cos 
30,  i  amb  el  text  següent:  "No  és  permesa  la  venda  de  tabac  als 
menors  de  1 6  anys  (Llei  20/85  del  Parlament  de  Catalunya). 

D'igual  forma,  en  els  establiments  on  s'expedeixin  begudes 
alcohòliques  s'haurà  d'exhibir  un  cartell  de  les  mateixes  carac¬ 
terístiques  que  l'anterior,  canviant  solament,  com  és  obvi,  la 
paraula  tabac  per  begudes  alcohòliques. 

En  el  cas  de  venda  simultània  de  tabac  i  alcohol,  el  cartell 
haurà  de  portar  les  dues  indicacions. 

L'incompliment  d'aquest  Decret  serà  sancionat  d'acord 
amb  el  que  preveu  l'article  45  c)  i  46.5  de  la  Llei  20/1985  de 
25  de  juliol. 

L'Ajuntament  redueix 
la  taxa  de  clavegueram 

L'Ajuntament  del  Masnou  va  decidir,  en  el  Ple  celebrat  el 
dia  1  5  de  setembre,  rebaixar  la  taxa  de  clavegueram  per  tal  de 
compensar  la  pujada  obligatòria  de  la  Contribució  Territorial 
Urbana. 

Després  de  l'increment  d'un  20%  del  tipus  sobre  la  base 
liquidable  de  la  Contribució  Urbana  a  què  va  obligar  una  sentèn¬ 
cia  de  Tribunal  Constitucional,  l'ajuntament  ha  volgut  compen¬ 
sar  aquesta  apujada  amb  la  reducció  de  la  taxa  de  clavegueram. 
Aquesta  taxa  ha  estat  considerada  com  la  que  més  s'assembla¬ 
va  a  la  Contribució  i  la  que  podria  beneficiar  a  un  major  nombre 
de  contribuents. 

L'ajuntament  deixarà  d'ingressar  amb  la  reducció  del  cobra¬ 
ment  de  la  nova  taxa  de  clavegueram  uns  20  milions  de  ptes. 

Josep  Puig  i  Colomer 

EL  MASNOU 


Les  pluges  d'octubre  ocasionaren  danys 
superiors  als  100  milions  al  Masnou 


Les  pluges  torrencials  que  vàrem  patir  els  dies  4  i  5 
del  passat  mes  d'octubre  van  ocasionar  uns  danys  valo¬ 
rats  en  més  de  cent  milions  de  pessetes. 

La  força  de  les  aigües  va  afectar  la  xarxa  de  clave¬ 
gueram,  la  de  subministrament  elèctric,  les  xarxes  d'ai¬ 
gua  i  del  gas.  Algunes  voreres  varen  ser  arrancades  per 
la  força  de  les  aigües,  carrers  enfonsats,  marges  descal- 
çats,  col·lectors  trencats  i  embassament  d'aigua  als  bai¬ 
xos  i  patis  són  algunes  de  les  conseqüències  que  vàrem 
patir  els  rhasnovins  amb  les  pluges  torrencials. 

L'espectacle  de  l'endemà  de  les  pluges  era  dantesc 
a  molts  carrers,  plens  de  fang,  pedres  i  tot  allò  que 
l'aigua  es  va  endur  avall. 

A  diversos  carrers  els  cotxes  particulars  varen  ser  arros¬ 
segats  com  va  passar  a  la  Riera  de  Teià,  al  torrent  Roger 
de  Flor  i  al  de  la  Verge  de  Núria.  La  circulació  de  trens  va 
quedar  interrompuda  pels  desperfectes  causats  a  la  via 
fèrria.  La  carretera  N-ll  també  va  haver  de  ser  tallada  en 
alguns  trams. 

El  Masnou  ha  estat  la  segona  població  del  Maresme, 
després  de  Vilassar  de  Mar,  que  més  durament  va  rebre 
les  forces  de  l'aigua.  Les  poblacions  afectades  del 
Maresme  es  varen  reunir  a  Vilassar  de  Mar  per  fer  una 
valoració  conjunta  dels  danys  i  poder  sol·licitar  que  la 
comarca  fos  declarada  zona  catastròfica  pel  consell  de 
ministres. 


LES  BfSOSSES  VAREN  TALLAR  LA  VIA  FÈRRIA 


RESUM  DETALLAT  DELS 
DANYS  PER  SECTORS 

PTAS. 


Els  serveis  tècnics  municipals  han  fet  un  informe 
detallat  dels  desperfectes  ocasionats  pels  aiguats. 

Com  es  pot  veure  en  el  resum  que  detallem,  gran 
part  de  la  nostra  vila  es  va  veure  afectada  per  les  aigües. 

Les  fotografies  que  adjuntem  són  prou  eloqüents  i 
valen  més  que  mil  paraules. 


mw- 


s·.v^· 


1  Sector  Riera  d'Alella  . . . .  9.850.000,- 

2  Sector  Torrent  Umbert  . .  14.250.000,- 


3  Sector  Torrent  Vallmora  (Roger  de  Flor) .  5.450.000,- 


4  Sector  Club  Nàutic  . .  550.000,- 

5  Sector  Carrer  Tomas  Vives-Torrent  Riquers  .  . .  2.725.000,- 

6  Sector  Dr.  Agell-Verge  de  Núria  .  1 0.375.000,- 

7  Sector  Riera  de  Teià,  T.M.  Premià  de  Mar  .. .  14.800.000,- 

8  Sector  Part  Alta  del  Masnou .  11 .500.000,- 

9  Sector  Enllumenat  Públic  .  10.190.000,- 

10  Sector  Emissaris  Submarins .  2.750.000,- 

11  Sector  Vies  Públiques  .  3.750.000,- 


1  2  Sector  Costa  i  Platja .  6.500.000,- 

13  Sector  Edificis  Públics  Municipals  .  2.750.000,- 

14  Sector  Vehicles .  5.500.000,- 


TOTAL.  .  .  100.940.000 


5,5  MILIONS  PERDUTS  EN  AUTOMÒBILS 


SERVEI  MUNICIPAL  DE  CATALÀ 


Èxit  de  participació  en  els  cursos  de  català  per  adults. 

Enguany  els  cursos  de  català  per  a  adults  han  assolit  un  gran  èxit  d'assistència. 

Cada  vegada  hi  ha  una  consciència  més  generalitzada  de  tots  els  masnovins  per  a  l'aprenentatge  de  la  nostra  llengua. 

Hi  ha  qui  l'aprèn  perquè  ho  sent  com  una  cosa  pròpia  i  d'altres  perquè  senten  una  atracció  cap  al  seu  coneixement. 

Aquest  curs  s'han  fet  diverses  activitats  com  visites  a  exposicions  i  la  primera  excursió  cultural.  La  visita  a  Catalunya  en  miniatura 
va  ésser  molt  interessant  per  a  tots  els  alumnes  i  altres  persones  que  ens  van  acompanyar. 

Des  d'aquest  Servei,  a  més  de  les  correccions,  col·laboracions  a  revistes  i  assessorament  lingüístic  hem  organitzat  un  concurs  de 
poemes  nadalencs. 

La  motivació  ha  estat  fonamental  ja  que  no  cal  dir  que  l'aprenentatge  d'un  idioma  pot  fer-se  des  de  diferents  mecanismes  i  que 
aquest  concurs  pot  valorar-se  com  una  labor  molt  positiva  per  la  seva  participació. 

Els  treballs  els  han  votat  els  mateixos  alumnes,  d'aquesta  manera  s'han  practicat  les  quatre  habilitats  de:  llegir,  entendre  parlar  i 
escriure. 

El  català  no  pot  imposar-se  però  fem  tot  el  possible,  per  facilitat-ne  l'ús  i  la  difusió. 

És  d'esperar  que  es  noti  una  mica  més  cada  dia  l'augment  de  l'ús  del  català  a  la  nostra  Vila  i  recordem  que:  EL  MASNOU  I  EL 
CATALÀ  JUNTS  HAN  D'ANAR. 


Les  platges  hauran  de  tornar  a  ser  regenerades 


ABANS  DEL  TEMPORml  I  DESPRÈS  DEL  TEMPORAL 


Els  temporals  del  passat  mes  d'octubre  també  varen 
afectar  greument  les  platges  regenerades  de  la  nostra 
vila,  així  com  les  de  Malgrat  i  Santa  Susanna,  al 
Maresme  Nord. 

Les  pèrdues  de  sorra  a  les  noves  platges  s'ha  esti¬ 
mat  en  quasi  el  70%  de  les  aportacions  que  va  fer  el  vai- 
xell-dragadora  Krakeloon.  Els  tècnics  del  Mopu  qe  varen 
dirigir  les  tasques  de  regeneració  es  varen  mostrar 
esperançats  pensant  que  la  sorra  tornaria  a  formar  platja 
pels  propis  mecanismes  dels  corrents  marítims  en  breu 
temps.  Part  de  la  sorra  ha  tornat  a  les  nostres  platges, 
però  finalment  el  Mopu  ha  comunicat  que  haurà  de  fer 
una  aportació  de  sorra  extraordinària  si  es  vol  mantenir 
el  nivell  de  platja  assolit  aquest  estiu.  En  principi  s'esti¬ 
mava  que,  en  circumstàncies  normals,  s'hauria  d'aportar 
uns  1 00.000  metres  cúbics  de  sorra  a  l'any  a  la  costa 
del  Maresme.  Tècnics  de  Mopu  han  parlat  que  seran 
necessaris  uns  300.000  metres  cúbics  de  sorra  per  tal 
de  retornar  l'agradable  imatge  que  ens  oferien  les 
nostres  platges  aquest  estiu. 


Dels  cinc  quilòmetres  de  platja  que  té  el  nostre  mu¬ 
nicipi,  la  zona  més  afectada  ha  estat  la  que  hi  ha  entre  el 
Masnou  i  Montgat  en  la  qual  la  pèrdua  de  sorra  es  xifra 
en  un  80%.  A  la  part  superior  els  reproduïm  uns  gràfics 
on  es  veu  la  platja  del  nord  del  port  en  què  la  línia  de 
punts  ens  indica  la  platja  existent  amb  la  regeneració  i  la 
línia  de  creus  senyala  l'actual  límit  de  la  sorra,  que  és 
pràcticament  el  mateix  que  hi  havia  abans  de  ser  regene¬ 
rades. 

Segons  un  informe  elaborat  pels  Serveis  Tècnics  es¬ 
pecialitzats  Municipals  el  volum  de  sorra  perduda  en  el 
sector  que  va  entre  la  riera  d'Alella  i  el  terme  de  Montgat 
és  de  181.000  metres  cúbics  la  qual  cosa  representa  un 
70,75  %  sobre  el  total  de  la  sorra  dipositada. 

En  l'esmentat  estudi  es  proposa  la  construcció  d'un 
espigó  entre  els  termes  de  IMontgat  i  el  Masnou  amb  la 
intenció  d'evitar  ets  corrents  marítims  i  assentar  la  sorra 
que  s'anirà  aportant,  d'una  manera  semblant  a  l'efecte  de 
contenció,  com  han  fet  els  ports  de  Premià  i  del  Masnou. 


La  Mancomunitat  Intermunicípal  de  Serveis 
s'encarregarà  del  sanejament  de  les 
aigües  residuals 


La  Mancomunitat  Intermunicipal  de  Serveis  es  va  materialitzar  amb  la  signatura  que  varen  realitzar  els  cinc  alcal¬ 
des  de  les  poblacions  constituents  en  un  acte  celebrat  el  dia  1 1  a  la  sala  d'actes  del  nostre  ajuntament. 

Les  platges  del  baix  maresme  podran  estar  netes  un  cop  comenci  a  funcionar  el  col·lector  d'aigües  residuals  que 
s'està  construint  al  Masnou.  Aquest  col·lector  beneficiarà  50.000  habitants  de  cinc  poblacions,  Alella,  Teià,  El  Masnou, 
Premià  de  Dalt  i  Premià  de  Mar,  que  fins  ara  abocaven  les  seves  aigües  negres  directament  al  mar. 

Els  1 2  quilòmetres  de  canonades  recolliran 
les  aigües  residuals  dels  pobles  i  mitjançant  cinc 
bombes  d'impulsió  s'enviaran  a  una  planta  de 
pre-tractament  de  les  aigües.  Un  cop  tractades 
s'enviaran  al  mar  per  un  emissari  submarí  que 
tindrà  una  llargada  de  dos  quilòmetres  i  estarà  a 
25  metres  de  profunditat. 

Els  cinc  alcaldes  varen  escollir  president  de 
la  Mancomunitat  de  sanejament  l'alcalde  del 
Masnou,  Josep  Azuara,  qui  ostentarà  el  càrrec 
durant  dos  anys.  Els  presidents  posteriors  ani¬ 
ran  prenent  el  càrrec  per  ordre  alfabètic. 

El  manteniment  durant  el  primer  any  de 
funcionament  del  col·lector  així  com  els  300 
milions  que  costa  l'obra,  van  a  càrrec  de  la  Jun¬ 
ta  de  Sanejament  de  la  Generalitat. 

En  una  segona  fase  que  començarà  desprès 
de  l'estiu  vinent,  es  construirà  una  depuradora 
de  les  aigües  residuals  entre  la  planta  de  pre- 
tractament  i  l'emissari  submarí. 

La  primera  reunió  de  la  mancomunitat  es 

realitzarà  el  dia  8  de  gener  coincidint  amb  la 
ELS  ALCALDES  I  REGIDORS  DE  LES  CINC  POBLACIONS  visita  del  director  general  d'Obres  Hidràuliques, 

Francesc  Vilaró. 

EL  MASNOU 


BENESTAR  SOCIAL 

El  benestar  social,  una  fita  assolible 
amb  la  col·laboració  de  tothom 

La  declaració  Universal  dels  drets  Humans,  així  com  la  Constitució  de  l'Estat  espanyol  i  l'Estatut  d'autonomia,  fan 
referència  al  concepte  de  Benestar  Social,  recullen  els  principis  fonamentals  del  concepte  d'Estat  Social  de  Dret,  de  la 
igualtat  de  tots  els  ciutadans  davant  la  Llei  i  els  principis  d'una  política  social. 

Podríem  definir  aquest  concepte  de  Benestar  Social  com  l'accés  de  la  persona  a  un  nivell  de  consum  de  béns  i  ser¬ 
veis  considerat  com  a  normal,  amb  una  homogenització  dels  valors  i  conductes  socials  per  tal  d'aconseguir  una  certa 
igualtat  social.  És,  doncs,  una  millora  de  la  qualitat  de  vida  del  ciutadà  en  tots  els  àmbits:  sanitari,  esportiu,  cultural, 
social,  etc. 

La  tasca  cabdal  per  assolir  aquest  benestar  social  correspon  a  l'Administració  Pública  que  ha  d'actuar,  en  principi, 
amb  igualtat  de  tracte,  per  damunt  de  les  diferències  basades  en  l'estatus  social,  els  recursos  econòmics  o  la  potencial 
rendabilitat  en  el  futur. 

Es  aquesta  Administració  Pública  la  que  ha  de  vetllar  per  aconseguir  que  les  necessitats  socials  bàsiques  de  la  po¬ 
blació  estiguin  cobertes,  planificant  aquells  serveis  necessaris  per  atendre  com  es  mereixen  aquells  grups  de  persones 
en  situacions  precàries  o  amb  carències  específiques. 

Però  tota  aquesta  part  de  configuració  d'un  benestar  social  no  recau  tan  sols  en  l'Administració:  la  població,  amb  la 
seva  actitud  crítica  i  reivindicativa,  demanant  el  màxim  d'informació,  és  també  protagonista  per  aconseguir  un  augment 
de  la  qualitat  de  vida.  La  participació  ciutadana  és  l'element  fonamental  del  nostre  objectiu  de  benestar  social,  i  el  motiu 
és  ben  senzill:  mitjançant  aquesta  participació,  es  poden  concretar  les  necessitats  i  demandes  de  la  població,  oferint 
des  de  l'Administració  alternatives  viables. 

Paral·lelament,  la  política  de  benestar  social  no  pot  deixar  de  banda  els  sector  marginats,  assumint  aquestes  situa¬ 
cions  socials  com  un  símptoma  de  la  nostra  societat  actual. 

Aquesta  política  de  benestar  social  ha  de  potenciar,  per  damunt  de  tot,  l'associacionisme  dels  grups  marginals  per 
a  la  defensa  dels  interessos  que  els  són  propis,  al  mateix  temps,  l'Administració  ha  de  donar  a  conèixer  a  la  resta  de  la 
població  la  realitat  social  d'aquests  grups,  perquè  és  entre  tots,  amb  una  actitud  de  civisme  que  els  faciliti  el  millora¬ 
ment  de  la  seva  situació,  com  podran  assumir  la  seva  pròpia  problemàtica. 

En  definitiva,  el  Benestar  Social  es  pot  definir,  en  un  sentit  ampli  i  positiu,  com  l'assoliment  de  la  responsabilitat 
col·lectiva  per  part  de  la  població  per  fer  front  a  les  seves  pròpies  necessitats. 

Davant  de  tot  això,  l'Ajuntament  del  Masnou,  com  a  Administració  Pública  més  propera  al  ciutadà,  intenta  dia  a  dia 
de  configurar  una  política  social  progressista  i  globalitzadora  de  les  tasques  de  tots  els  departaments  en  aquesta  àrea. 
És  per  això  que  hem  creat  la  parcel·la  específica  de  Benestar  Social. 

Els  mitjans  que  utilitza  aquest  Ajuntament  per  dur  a  terme  la  seva  política  social  són  els  serveis  socials.  Molts  d'a¬ 
quests  són  assumits  totalment  per  la  iniciativa  municipal  i  els  seus  beneficis  s'extenen  a  tota  la  població.  Són,  entre 
d'altres: 

-  Equip  mèdic  escolar.  -  Centre  de  Planificació  Familiar.  -  Equip  Psicopedagògic. 

Un  altre  element  fonamental  dins  els  Serveis  Socials  és  el  d'atenció  primària  o  de  base,  el  qual  atén  les  demandes 
de  la  població.  La  seva  missió  primordial  és  donar  recursos  o  alternatives  per  solucionar  cada  demanda  en  concret  de 
persones  o  de  grups  que  es  trobin  en  una  situació  carencial.  És  també  centre  de  la  seva  activitat  l'informar,  orientar  i  fer 
un  seguiment  del  cas  quan  així  ho  exigeixi  la  seva  problemàtica  concreta. 

Aquesta  tasca  és  a  càrrec  d'una  persona  tècnicament  qualificada,  que  és  l'Assistent  social.  Aquest  professional  és, 
doncs,  la  figura  bàsica  en  l'àrea  dels  Serveis  Socials.  Us  atendrà  cada  dia  en  el  Centre  l'Assistència  Primària  (C.A.P.)  de 
8  a  1 5  hores.  La  seva  funció  és  el  servei  als  ciutadans.  Utilitzeu-lo. 


POLICIA  LOCAL 


Consells  per  mantenir  el  cotxe  a  punt  de  cara  al·liivern 

-  La  goma  dels  pneumàtics  han  de  tenir  el  dibuix  en  tota  la  seva  superfície  de  contacte  amb  la  calçada.  Com  a  mí¬ 
nim  s'ha  de  dur  un  dibuix  de  2mm.  ja  que  portar-les  llises,  a  més  de  ser  una  infracció  del  Codi  de  Circulació,  constitueix 
un  greu  perill  si  hi  ha  pluja,  neu  o  boira  humida.  Recordeu  que  les  primeres  gotes  de  la  pluja  són  les  més  perilloses. 

-  Vigileu  que  el  líquid  anticongelant  estigui  en  bones  condicions  i  en  el  nivell  adequat.  Per  a  una  temperatura  infe¬ 
rior  a  1 0  graus  cal  tapar  el  motor  amb  una  manta  o  sac,  però  cal  no  oblidar-ho  quan  posem  el  cotxe  en  marxa. 

Els  líquids  de  frens  també  poden  congelar-se.  Tirar  aigua  calenta  sobre  les  rodes  és  un  bon  mètode  per  desconge¬ 
lar  el  líquid. 

-  Les  bateries  velles  es  descarreguen  amb  facilitat  a  l'hivern.  Hi  ha  bateries  que  a  l'estiu  van  bé  i  a  l'hivern  tenen 
problemes.  Convé  canviar  de  bateria  ja  que  a  l'hivern  és  important  que  estigui  en  bon  estat  per  engegar  el  cotxe. 

-  Si  es  viatja  per  zones  que  puguin  estar  nevades  o  per  carreteres  d'alta  muntanya  on  són  previsibles  les  nevades, 
s'ha  de  portar  les  cadenes.  Cal  no  confiar  en  les  nostres  habilitats  que  per  altre  part  són  subjectives-  i,  fins  i  tot,  la  Poli¬ 
cia  de  tràfic  podria  impedir  el  viatge  perquè  estem  en  un  greu  perill. 

-  Si  es  fan  recorreguts  molt  llargs,  rutes  que  no  coneixem  o  en  carreteres  de  muntanya,  penseu  que  hi  ha  moltes 
gasolineres  que  tanquen  al  vespre.  Per  això  s'ha  d'anar  amb  el  combustible  necessari  i  quan  arribi  l'agulla  indicadora  a 
mig  dipòsit  pareu  a  reomplir  de  carburant. 

En  rutes  d'alta  muntanya  aquesta  precaució  s'ha  d'extremar  ja  que  en  cas  d'avaria,  bloqueig  o  d'altres  causes,  el 
ralentir  del  motor  pot  proporcionar-nos  escalfor  durant  unes  hores. 

-  El  codi  de  circulació  exigeix  a  l'automobilista  portar  llums,  roda  de  recanvi  i  eines.  Però  creiem  que  també  és  neces¬ 
sari  portar  una  llanterna  en  bon  estat,  triangles  de  situació  de  perill,  una  farmaciola,  un  extintor  i,  a  l'hivern  una  manta. 

NADAL  Cavalcada  de  Reis 

- '  La  cavalcada  recorrerà  el  sector 

del  Masnou  per  primera  vegada 


^-1- . 


Per  primer  cop,  la  calvaícada  de  Reis  farà  part  del  seu  recorregut  pel  sector  del 
Masnou,  evitant  d'aquesta  manera  que  els  veïns  hagin  de  desplaçar-se  cap  al 
sector  d'Ocata.  Com  ja  és  tradicional.  Ses  Majestats,  Els  Reis  d'Orient,  se'ls  farà  la 
rebuda  a  !a  nostra  vila  per  mar  al  port.  Cal  fer  notar  que  amb  l'augment  del 
recorregut  hem  avançat  l'hora  d'arribada  dels  Reis,  que  enguany  serà  a  les  cinc  de 
la  tarda.  A  la  part  superior  us  adjuntem  un  plànol  de  la  vila  a  on  s'indica  el  recorre¬ 
gut  que  farà  la  cavalcada  d'aquest  any. 

La  comissió  de  Festes  hem  preparat  per  aquestes  festes  de  Nadal  un  ampli 
programa  d'activitats  que  tot  seguit  us  detallem. 

Participeu  de  les  activitats  que  us  hem  preparat  i  gaudiu  d'unes  Bones  Festes. 

PROGRAMA  ACTIVITATS  NADAL-87 

DIA 

LLOC 

HORA 

PROGRAMACIÓ 

DEL  19  DE  DESEMBRE 

AL  6  DE  GENER 

A  LA  SALA  D'ART  MUNICIPAL 

LABORABLES:  DE  5  A  8  T. 
FESTIUS:  M.  d'l  1  a  2 

1  T.  de  5  a  8,  EXCEPTE  NADAL, 

S.  ESTEVE,  ANY  NOU  1  REIS. 

EXPOSICIÓ  DEL  CONCURS  DE  PESSEBRES  NADALENCS. 

(Vegeu  bases  apart). 

19  DE  DESEMBRE 
IDissabie) 


AL  CARRER  BARCELONA,  DES  DEL  CASINO  DE  10  DEL  MATI  A  LES  9  FIRA  POPULAR  PEL  GRUP  OlVULGATIU  CATALÀ  DE  TRADICIONS 

A  LA  GRANJA-BAR  EL  MASNOU.  DEL  VESPRE.  I  COSTUMS. 


20  DE  DESEMBRE 
I  Diumenge) 

LUCKI  GURI  QUINTET  I  LA  CANTANT  JENNIFER 

NOTA:  PODEU  RECOLLIR  LES  INVITACIONS  AL  DEPARTAMENT  DE 
CULTURA,  DE  10  DEL  MATÍ  A  2  DE  LA  TARDA, 

EXCEPTE  DISSABTES. 


A  LA  CAPELLA  DE  LA  SAGRADA  FAMÍLIA 
A  LA  SALA  DEL  TEATRE  DEL  CASINO 
DEL  MASNOU. 


A  LES  6  DE  LA  TARDA 
A  LES  10  DE  LA 


CONCERT  "LA  CORAL  BALUERN". 

"BLACK  KRISMES":  ESPIRITUAL  -  GOSPEL  -  SWING  ■  BLUES, 
AMB  DACTUACIÓ  DE: 


26  DE  DESEMBRE 
IDissabte) 


A  LA  PLACA  D'OCATA 


A  LES  12  DEL  MIGDIA  BALLADA  DE  SARDANES  PER  LA  COBLA  "LA  PRINCIPAL  DE 

COLLBLANCH". 


27  DE  DESEMBRE 
iDiumenge) 


AL  LOCAL  DEL  SOCNUM  (Casineí) 

C/.  Barcelona  núm.  46 

AL  LOCAL  MUNICIPAL  DE  LA  PLACA 

RAMON  I  CAJAL  núm.  6 


A  LES  10  DEL  MATÍ  PARTIDES  RÀPIDES  D'ESCACS. 

A  LES  6  DE  LA  TARDA  ESPECTACLE  INFANTIL,  AMB  L'ACTUACIO  DELS  PALLASSOS 

"CLOW  DE  PAS". 


31  DE  DESEMBRE 
(Dijous) 

AL  SECTOR  DE  RAMON  1  CAJAL 

A  LES  7  DE  LA  TARDA 

TRADICIONAL  CURSA  DE  SANT  SILVESTRE. 

(Vegeu  programa  a  part). 

2  DE  GENER 
(dissabte) 

AL  PAVELLÚ  D'ESPORTS  MUNICIPAL 

C/.  Fra  Juníper  Serra,  s/n. 

A  LES  9  DEL  MATÍ 

CAMPIONAT  DE  TENNIS-TAULA. 

(vegeu  bases  a  part). 

5  DE  GENER 
(Dimarts) 

AL  PORT  DEL  MASNOU 

A  LES  5  DE  LA  TARDA 

ARRIBADA  DE  SS.MM.  ELS  REIS  D'ORIENT,  1  RECORREGUT  PER 
DIVERSOS  CARRERS  DE  LA  VILA,  AMB  FI  DE  FESTA  A  LA  PLACA 
MARCEL.LINA  DE  MONTEYS. 

(Vegeu  programa  a  part). 

10  DE  GENER 
(Diumenge) 

A  LA  SALA  DEL  TEATRE  DEL  CASINO 

DEL  MASNOU. 

A  2/4  DE  8  DE  LA  TARDA 

COMPANYIA  DE  TEATRE  SÍLVIA  MUNT,  AMB  L'OBRA  "L'ONDINA" 

NOTA:  LES  ENTRADES  ES  POSARAN  A  LA  VENDA  ANTICIPADA  AL 

DEPARTAMENT  DE  CULTURA,  A  PARTIR  DEL  DIA  30  DE 
DESEMBRE  FINS  AL  DIA  8  DE  GENER,  DE  10  DEL  MATÍ  A  2 

DE  LA  TARDA,  EXCEPTE  DISSABTES. 


PREUS:  ENTRADA  GENERAL .  900,-  Ptes. 

CARNET  JOVE .  800,- Pies. 

AVIS  .  800,- Ptes. 


INO  NUMERAT! 

NECROLÒGIQUES 


MES  DE  JULIOL  MES  D  OCTUBRE 


Miquel  Gras  Vila 
Manuel  Delgado  Miranda 
Vicente  Rivera  Brusell 
Maria  L.  Sibon  Hernàndez 
Rosa  Roca  Font 
Andrés  Casals  Cabot 

MES  D  AGOST 

Javier  Olivé  Millet 
Francesc  Rubio  Bolea 
Rafael  Margerit  Gonsalbes 
Antonio  Sarrosal  Guillen 
Carmen  Trullenque  Royo 
Eugeni  Garangou  Vinas 
Juan  Colomé  Queralt 
Rafael  Bert  Fabregas 
Montserrat  Bert  Casanovas 
Maria  Barbal  Julia 
Bernat  Ponce  Isaac 
Jordi  Santiago  Seguell  Madonez 
Núria  Vidal  Marti 
Pere  Joan  Villà  Villà 

MES  DE  SETEMBRE 


Eva  Paloma  Penalva 
Antoni  Rigal  Ventura 
Dolores  Albertos  Soriano 
Irene  Segui  Blasco 
Mariano  Sànchez  Munoz 
Joaquim  BonafontTort 
Genoveva  Salleras  Valls 
Julita  Pla  Vidal 
Josep  Collado  Salvador 
Josep  M.  Vives  Vives 


Alfredo  Fernàndez  Martínez 
Salvador  Rosa  García 
Antònia  Fernàndez  Fernàndez 
Francisco  Sagales  Massagué 
José  Antonio  de  Miguel  Alegre 
Eduardo  Codina  Ferran 
Francesc  Piera  Cisa 
Manuel  Fernàndez  Martínez 
Josep  Marín  Lucas 
Agustín  Xifra  Massa 
Nicomedes  García  Antón 
Buenaventura  Sabaté  Trutugat 
Antònia  Domènech  Ramentol 


MES  DE  NOVEMBRE 


Carmen  Alsina  Díaz 
Clara  Martínez  Gomez 
Juan  Grifol  Longarez 
Manuel  Gonzàlez  Serrano 
Jaume  Puig  Casas 
Carmen  Pérez  Colomé 
Angel  Martínez  Arnedo 
Rosa  Puigventós  Canonge 
Encobaldo  Mauri  Canela 
Teresa  Blanch  Galbany 
Ramona  Goímez  Campos 
Carmen  Moral  Sanquet 
Ramon  Fàbregas  Jane 
Albert  Comin  Roca 
Montserrat  Clot  Vila 
Miquel  Blasco  Gazulla 
Rafael  García  Galàn 


Guia  Telefònica 

Serveis  públics  generals 

Ajuntament  (oficines)  . 

Serveis  de  Manteniment . 

Escombraries  i  neteja  de  carrers . 

Placa  Mercat . 

i 

Correus  i  Telègrafs . . . 

Notaries  . 

Serveis  d'aigües  . 

FECSA  . 

»  . 

Hidroelèctrica  . 

Catalana  de  Gas  . 

Telefònica  . 

Oficina  Mun.  del  Consumidor  . 

Jutjat  de  Pau  . 

Serveis  Mortuoris . 


555  06  00 
555  09  02 

555  37  22 
555  10  35 

555  09  96 
555  13  22 
555  13  07 
555  31  00 
555  35  16 
751  03  05 
31063  04 
798  07  00 
555  10  35 
555  07  13 
555  09  61 


Urgències 

Ambulàncies  .  555  21  21 

Centre  d'Urgències  S.S .  555  70  61 

Lloc  de  socors .  555  1 8  20 

Policia  Municipal  .  092  i  555  22  44 

Guàrdia  Civil  .  555  02  53 

Bombers  de  Badalona .  380  00  80 

Taxis  .  555  03  1 8 


Horari  de  visites  de  l'Equip  de  Govern  de 
l'Ajuntament  del  Masnou 

Governació  i  Serveis  Municipals: 

Sr.  Marià  Aran 
Dijous  de  1  9  a  20  hores 

Cultura,  Ensenyament  i  Joventut: 

Sra.  Anna  M.^  Mora 

Dimecres  i  Divendres  de  12a  14  hores 

Hisenda; 

Sr.  Josep  Puig 

Dilluns,  Dimecres  i  Divendres  de  10  a  12  hores 

Obres  i  Urbanisme: 

Sr.  Pere  Rossell 

Dilluns  i  Dimecres  de  1 0  a  1  2  hores 

Esports; 

Sr.  Xavier  Pagès 

Dilluns,  Dimarts  i  Dijous  de  19'30  a  20  hores 

Serveis  Socials: 

Srta.  Assumpta  Vilar 
Dimarts  d'1 1  a  1 2  hores 

Sanitat  i  Benestar  Social: 

Srta.  Núria  Toran 
Dimarts  de  1  8  a  20  hores 

Obres  Municipals; 

Sr.  Manuel  Martínez 

Dilluns  i  Dimecres  de  10a  12  hores 

Per  demanar  una  entrevista  s'ha  de  concretar 
hora  amb  antelació,  trucant  al  telèfon:  555  06  00.. 


